Haggard

**Haggard** () — нямецкі сымфанічны мэталёвы музычны гурт, заснаваны ў 1989 року. Група камбінуе клясычную і старадаўнюю музыку з дэз-дум-мэталам.

## Мінуўшчына

Заснавальнікам гурту стаў вакаліст, гітарыст і кампазытар Асіс Насэры, які зьяўляецца аўтарам усяе музыкі і тэкстаў «Haggard». Напачатку «Haggard» іграў дэз-мэтал.

Пасьля выхаду першай дэма-стужкі «Introduction» (1992) гурт зьмяніў стыль музыкі на больш сымфанічныя мэлёдыі з клясычнымі інструмэнтамі ды фальклёрным. Дэбютны альбом «And Thou Shalt Trust… the Seer» 1997 року прадэманстраваў моцны ўплыў музыкі Рэнэсансу. Тэматыка песьняў адпаведна была рэлігійнай і містычнай.

У другім альбоме «Awaking the Centuries» (2000) працягваецца тэматыка эпохі Адраджэньня. Альбом прысьвечаны жыцьцю прадказальніка Настрадамуса. Ва ўводзінах выкарыстаная музыка Сяргея Рахманінава. Зь ім гурт двойчы гастраляваў па Мэксыцы. У гэты час склад гурту дасягнуў найбольшай колькасьці ў сваёй гісторыі — 21 музыка.

У 2004 выйшаў трэці альбом гурту «Eppur Si Muove» (), які апавядае біяграфію італійскага навукоўца Галілео Галілея, прысуджанага каталіцкай царквой да хатняга арышту па абвінавачаньні ў ерасі за падтрымку капэрнікавай тэорыі вярчэньня Зямлі вакол Сонца.

У 2008 року выйшаў чацьверты альбом гурту «Tales of Ithiria», у аснову якога пакладзеная фантастычная гісторыя. Дзеяньне адбываецца ў Сярэднявеччы ў выдуманай краіне Ітырыя. Гучаньне стала менш цяжкім, частка інструмэнтаў замененая сынтэзатарам.

19 красавіка 2010 гурт зладзіў першы выступ разам з сымфанічным аркестрам у баўгарскім месьце Плоўдыў.

У цяперашні час гурт працуе над пятым альбомам, тэмай якога будуць казкі братоў Грым.

## Дыскаграфія

### Дэма-запісы
* «Introduction» (1992)
* «Progressive» (1994)
* «Once… Upon a December’s Dawn» (1995)

### Студыйныя альбомы

### Жывыя запісы
* «Awaking the Gods: Live in Mexico» (2001)

### DVD і відэа
* «In a Pale Moon’s Shadow» (1998)
* «Awaking the Gods: Live in Mexico» (DVD/VHS) (2001)

## Склад

### Цяперашні склад
* Асіс Насэры — сьпеў, гітара
* Джакама Асторры — бас-гітара
* Яніка Грос — сапрана
* Франк Шумахер — тэнар
* Кляўдыё Кварта — гітара
* Алін Дэйнэрт — скрыпка
* Івіца Крамгэльлер — кантрабас
* Ліза Гэльміх — альт
* Ганна Эбэрляйн — альт
* Касмін Нэшыта — скрыпка
* Яганэс Шляермахер — віялянчэль
* Флярында Гофман — віялянчэль
* Ганс Вольф — фартэпіяна, клявішныя
* Інгрыд Нецэр — фартэпіяна, клявішныя
* Маўрыцыё Джуолё — ударныя, пэркусія
* Стэфана Сабо — габой
* Каталіна Попа — флейта

### Былыя ўдзельнікі
* Флярыян Бартль — габой, ангельскі ражок
* Джудыт Маршал — скрыпка
* Фіфі Фурман — тэнар, бас
* Даратэя Зялінскі — скрыпка
* Марк Пэндры — клярнэт
* Сасэма — сьпеў
* Габі Кос — сьпеў сапрана
* Робэрт фон Грэдынг — клярнэт
* Крыстаф фон Застраў — флейта
* Дані Клюп — гітара
* Катрын Пэхляф — арфа
* Карын Бодэмюльлер — сьпеў
* Флярыян Шнэльлінгер — пэркусія
* Эндзі Нэд — бас-гітара
* Робін Фішэр — бас-гітара
* Эндзі Гэмбэргер — сьпеў
* Кэтрын Герц — віялянчэль
* Андрэас Пэшке — флейта
* Мануэля Кральлер — сьпеў сапрана
* Сузана Элерс — сьпеў сапрана
* Вераніка Крамгэльлер — сьпеў сапрана
* Джонатан Ўайнот — гітара
* Міхаэль Штапф — скрыпка
* Андрэас Фухс — валторна, пэркусія, ударная ўстаноўка
* Лінда Антанэцьці — габой
* Штэфі Герц — альт
* Патрыцыя Круг — віялянчэль
* Люз Марсэн — ударныя, пэркусія
* Міхаэль Шум — пэркусія

## Крыніцы

## Вонкавыя спасылкі
* Афіцыйная бачына
* 


Катэгорыя:Дум-мэтал-гурты
Катэгорыя:Гурты сымфанічнага мэталу
Катэгорыя:Нямецкія гэві-мэтал-гурты
Катэгорыя:Музычныя гурты, якія зьявіліся ў 1989 годзе
Катэгорыя:Нямецкія дэз-мэтал-гурты